Document ID: /roh_data/filtered/fineweb-2-filterrobots_roh.jsonl.gz/11591

Tar radio SRF datti emprimas decisiuns tge partiziuns che restan a Berna. Quai en il rom da la nova strategia ch'ha procurà per gronda ramur er en la politica. Ier ha la direcziun infurmà emploiadas ed emploiads a Berna che la redacziun naziunala e la internaziunala restan en la chapitala. Er las emissiuns «Echo der Zeit», «Rendez-Vous» ed il «Tagesgespräch» duain vinavant vegnir producidas a Berna. La redacziun d'economia duai sco tochen uss lavurar davent da Berna e Turitg.
Anc betg decis èn la sort da l'emettur «SRF 4 News» e da la redacziun da novitads. Davart il nov concept vul la schefredacziun decider tenor SRF fin la fin da l'onn. Concret na saja anc nagut.
RR novitads 12:00